

**Мемлекеттік монополия субъектiлерiнiң және осы субъектiлер монополиялық жағдайда болатын салалардың тiзбесiн бекiту туралы**

***Күшін жойған***

Қазақстан Республикасы Үкіметінің 2005 жылғы 4 сәуірдегі N 304 Қаулысы. Күші жойылды - Қазақстан Республикасы Үкіметінің 2010 жылғы 9 қарашадағы № 1177 Қаулысымен

      Ескерту. Күші жойылды - ҚР Үкіметінің 2010.11.09 № 1177 Қаулысымен.

      "Мемлекеттiк сатып алу туралы" Қазақстан Республикасының 2002 жылғы 16 мамырдағы Заңына сәйкес Қазақстан Республикасының Үкiметi  **ҚАУЛЫ ЕТЕДI:**

      1. Қоса берiлiп отырған Мемлекеттiк монополия субъектiлерiнiң және осы субъектiлер монополиялық жағдайда болатын салалардың тiзбесi бекiтiлсiн.

      2. Осы қаулы қол қойылған күнiнен бастап қолданысқа енгiзiледi.

*Қазақстан Республикасының*   
*Премьер-Mинистрі*

                                          Қазақстан Республикасы   
                                                Үкiметінiң   
                                           2005 жылғы 4 сәуірдегі   
                                             N 304 қаулысымен   
                                                 бекiтілген

**Мемлекеттiк монополия субъектілерiнiң және осы**   
**субъектілер монополиялық жағдайда болатын**   
**салалардың тiзбесi**

      Ескерту. Тізбеге өзгерту енгізілді - ҚР Үкіметінің 2005.07.13 N 726, 2005.10.03 N 991, 2008.02.28 N 205, 2008.04.18 N 365, 2008.07.19 N 710, 2009.11.21 N 1908 Қаулыларымен.

|  |  |  |
| --- | --- | --- |
| P/c  N | Монополиялық жағдайда болатын мемлекеттік монополия субъектілерiнiң қызмет салалары | Субъектілердiң атауы |
| 1 | 2 | 3 |
| 1 | Мемлекеттiк орман қорының шекараларын белгiлеумен, ормандарды түгендеумен және мемлекеттік орман қорының учаскелерiнде орман шаруашылығын жүргiзудi жоспарлаумен байланысты орман орналастыру | Қазақстан Республикасы Ауыл шаруашылығы министрлігінiң "Қазақ орман орналастыру кәсiпорны" қазыналық кәсiпорны |
| 2 | Мемлекеттiк қорғауға жататын объектiлердi күзету | Қазақстан Республикасы Iшкi iстер министрлiгінiң "Мамандандырылған күзет қызметi" мемлекеттік мекемелерi |
| 3 | Мемлекеттiк сатып алу процесiн қамтамасыз ету үшін құрылатын ақпараттық жүйелер саласындағы шаруашылық жүргізудi жүзеге асыру | Қазақстан Республикасы Қаржы министрлiгiнiң "Электрондық коммерция орталығы" республикалық мемлекеттiк қазыналық кәсiпорны |
| 4 | Аса қауiптi зиянды организмдердiң фитосанитарлық мониторингi | Қазақстан Республикасы Ауыл шаруашылығы министрлiгiнiң Агроөнеркәсіптік кешендегі мемлекеттік инспекция комитетінің "Фитосанитария" шаруашылық жүргiзу құқығындағы республикалық мемлекеттiк кәсiпорны |
| 5-6 | Алынып тасталды - ҚР Үкіметінің 2009.11.21 N 1908 Қаулысымен | |
| 7 | Қазақстан Республикасының Үкiметi бекiтетiн тiзбеге енгiзiлген жануарлардың аса қауiптi ауру ошақтарын жою | Қазақстан Республикасы Ауыл шаруашылығы министрлiгiнiң Агроөнеркәсіптік кешендегі мемлекеттік инспекция комитетінің "Республикалық эпизоотикаға қарсы отряд" республикалық мемлекеттік қазыналық кәсiпорны |
| 8 | Мемлекеттік шекарадағы ветеринарлық бақылау бекеттерiнде көлiк құралдарын дезинфекциялау |
| 9 | Ветеринарлық препараттардың республикалық қорын сақтау |
| 10 | Тауар белгілерiн, қызмет көрсету белгiлерiн, тауарлардың шыққан орындарының атауын, өнертабыстарды, пайдалы модельдердi, өнеркәсiптiк үлгілердi, селекциялық жетiстiктердi қорғау | Қазақстан Республикасы Әдiлет министрлiгiнiң "Ұлттық зияткерлiк меншiк институты" республикалық мемлекеттік қазыналық кәсiпорны |
| 11 | Қазақстан Республикасының жеке басты куәландыратын құжаттарын жасау | Қазақстан Республикасы Әдiлет министрлiгi Тiркеу қызметi және құқықтық көмек көрсету комитетiнiң "Ақпараттық-өндiрiстiк орталық" шаруашылық жүргiзу құқығындағы республикалық мемлекеттiк кәсiпорны |
| 12 | Мемлекеттiк гидрометеорологиялық мониторинг және қоршаған ортаның жай-күйiне мониторинг жүргiзу | Қазақстан Республикасы Қоршаған ортаны қорғау министрлiгінiң "Қазгидромет" шаруашылық жүргiзу құқығындағы республикалық мемлекеттiк кәсiпорны |
| 13 | Кәсiпорындарды этил спиртi мен алкоголь өнiмiн өндiру құқығына арналған лицензия беру алдындағы тексеру, спирт өлшейтiн аппараттарды юстировкалау және есептеу құралдарына құйып бақылау | Қазақстан Республикасы Қаржы министрлiгi Салық комитетiнiң "ҚазАлкоОрталығы" шаруашылық жүргiзу құқығындағы республикалық мемлекеттiк кәсіпорны |
| 14 | Бiлiм сапасының мониторингi, ұлттық бiрыңғай тестiлеу, жоғары оқу орындарына қабылдау жөнiндегі кешендi тестілеу, жоғары бiлiм бағдарламаларын iске асырушы ұйымдарды аралық мемлекеттiк бақылауды және аттестаттауды жүргiзу кезiндегi тестілеу | Қазақстан Республикасы Білім және ғылым министрлігі "Ұлттық тестілеу орталығы" республикалық мемлекеттік қазыналық кәсіпорны |
| 15 | Қан және олардың компоненттерiн дайындау, консервациялау, сақтау және сату | Қазақстан Республикасы Денсаулық сақтау министрлігінiң "Республикалық қан орталығы" республикалық мемлекеттiк қазыналық кәсiпорны |
| 16 | Дәрiлiк заттарды мемлекеттiк тiркеу кезiндегi сараптамалық жұмыстар | Қазақстан Республикасы Денсаулық сақтау министрлiгi "Дәрiлiк заттарды, медициналық мақсаттағы бұйымдарды және медицина техникасын сараптау ұлттық орталығы" шаруашылық жүргiзу құқығындағы республикалық мемлекеттiк кәсіпорны |
| 17 | Электрондық сайлау жүйесi инфрақұрылымы объектiлерiнiң торабын ұстау және дамыту | Қазақстан Республикасы Орталық сайлау комиссиясының Инженерлiк-техникалық орталығы" шаруашылық жүргiзу құқығындағы республикалық мемлекеттiк кәсiпорны |
| 18 | Объектілер мен кешендер құрылысының жобаларына мемлекеттiк сараптама жүргiзу | Қазақстан Республикасы Индустрия және сауда министрлiгi Құрылыс және тұрғын үй-коммуналдық шаруашылық iстері комитетiнiң "Жобаларды мемлекеттік ведомстводан тыс сараптау" шаруашылық жүргiзу құқығындағы республикалық мемлекеттік кәсіпорны |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК